Зрэшты, цікавілі студэнтаў не толькі бытавыя пытанні і праблемы тыпу недахопу месцаў у інтэрнатах, неабходнасці пабудовы спартыўнага цэнтра, але і больш глабальныя — павышэнне якасці вышэйшай адукацыі, мадэрнізацыя сістэмы вышэйшай адукацыі. Шырокае абмеркаванне атрымала і пытанне пашырэння студэнцкага самакіравання ва ўстановах вышэйшай адукацыі. Па меркаванні маладых людзей, сёння ў краіне няма агульнага разумення такога паняцця, як студэнцкае самакіраванне, у кожнай установе яно разумеецца па-свойму, таму і адносіны да гэтай з’явы розныя. Вырашэнню гэтай праблемы дапамагло б нарматыўнае замацаванне тэрміна і вызначэнне прынцыпаў дзейнасці студэнцкага самакіравання. Па меркаванні міністра адукацыі, гэта слушнае меркаванне. Таму пры ўнясенні змяненняў у Кодэкс Рэспублікі Беларусь аб адукацыі гэтыя прапановы будуць улічаны і адпаведныя нормы будуць уключаны ў кодэкс.